cyanic-selkie/wikianc huggingface dataset:
Βροντόρνις
Λόγω του όγκου του, κατά πάσα πιθανότητα είχε ένα τρόπο ζωής ανάμεσα σε ένα ενεδρεύον αρπακτικό και ένα που ενεργά κυνηγούσε θήραμα, ορμώντας πάνω στο τελευταίο από μια κρυψώνα και ανατρέποντάς το από την τεράστια δύναμη της επίθεσης, μετά από μια σύντομη καταδίωξη. Στην επιτιθέμενη λεία (αλλά ίσως όχι απαραίτητα σε αμυντική θέση, καθώς ήταν υπερβολικά αργοκίνητα) είναι πιο πιθανό ο Βροντόρνις να ήταν το κυρίαρχο σαρκοφάγο του Μειόκαινου της Παταγονίας, έχοντας την ικανότητα να σκοτώσει ακόμη και μεγάλα ζώα όπως ο ελέφαντας-όπως το Αστραποθήριο (Astrapotherium) και στον αρπακτικό ρόλο είναι στο ίδιο επίπεδο με μία αγέλη θυλακόσμιλων. Συνυπήρχε με κάποια ελαφρώς μικρότερα και πιο ενεργά πουλιά του τρόμου όπως ο Φορόραχος, αλλά προφανώς εξαφανίστηκαν πριν από την εμφάνιση του τεράστιου Αργεντάβις (Argentavis), του μεγαλύτερου πουλιού που πέταξε ποτέ.
Παραπομπές
Κατηγορία:Προϊστορικά ζώα
Σάντερ Ραϊέστε
Ο Σάντερ Ραϊέστε (γεννήθηκε στις 31 Μαρτίου 1999) είναι Εσθονός επαγγελματίας καλαθοσφαιριστής της Κίρολμπετ Μπασκόνια του Ισπανικού Πρωταθλήματος και της Ευρωλίγκας. Έχει ύψος 2,04 μέτρων και παίζει στη θέση του σμολ φόργουορντ.
Επαγγελματική σταδιοδρομία
Στις 12 Αυγούστου 2016, ο Ραϊέστε υπέγραψε πενταετές συμβόλαιο με την Μπασκόνια. Δόθηκε δανεικός στην Κάλεβ/Κράμο την περίοδο 2019-20, έχοντας κατά μέσο όρο 5,9 πόντους και 3,3 ριμπάουντ ανά αγώνα. Ο Ραϊέστε υπέγραψε τετραετή επέκταση με την Μπασκόνια στις 4 Αυγούστου 2020.
Πορεία στην Εθνική Ομάδα
Ο Ραϊέστε έκανε την πρώτη συμμετοχή του για την εθνική ομάδα της Εσθονίας στις 29 Ιουνίου 2018, στα προκριματικά του Παγκοσμίου Κυπέλλου Καλαθοσφαίρισης της FIBA του 2019 απέναντι στη Μεγάλη Βρετανίας, σημειώνοντας 5 πόντους σε μία εκτός έδρας ήττα με 65–74.
Εξωτερικοί σύνδεσμοι
Κατηγορία:Σμολ φόργουορντ Κατηγορία:Καλαθοσφαιριστές Σάσκι Μπασκόνια Κατηγορία:Καλαθοσφαιριστές Πρωταθλήματος Ισπανίας Κατηγορία:Εσθονοί καλαθοσφαιριστές
Πανελλήνιο Πρωτάθλημα Ενόργανης Γυμναστικής 1999
Το Πανελλήνιο Πρωτάθλημα Ενόργανης Γυμναστικής 1999 ήταν η 29η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην Αθήνα.
Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Α.Ο. Διαγόρας Αμπελοκήπων και στις γυναίκες η Γ.Ο. Ολυμπιάδα Σταυρούπολης.
Κάτοχοι μεταλλίων
1997 | 1998 | 1999 | 2000 | 2001
Εξωτερικοί σύνδεσμοι
Κατηγορία:Πανελλήνιο Πρωτάθλημα Ενόργανης Γυμναστικής Κατηγορία:Γυμναστική το 1999 Κατηγορία:Διοργανώσεις ενόργανης γυμναστικής στην Αθήνα
Ζιλμπέρ Μπεκώ
Ο Ζιλμπέρ Μπεκώ (Gilbert Bécaud, 24 Οκτωβρίου 1927 – 18 Δεκεμβρίου 2001) ήταν Γάλλος τραγουδιστής, μουσικός και ηθοποιός.
Παραπομπές
Κατηγορία:Γάλλοι τραγουδιστές Κατηγορία:Γάλλοι μουσικοί Κατηγορία:Γάλλοι τραγουδοποιοί
Δολοφονίες της Πάμελα Μπάκλεϋ και του Τζέιμς Φρόιντ
Ο Τζέιμς Πολ Φρόιντ (Αγγλικά: James Paul Freund, 16 Σεπτεμβρίου 1946 – 9 Αυγούστου 1976) και η Πάμελα Μαίη Μπάκλεϋ (Αγγλικά: Pamela Mae Buckley, 16 Δεκεμβρίου 1951 – 9 Αυγούστου 1976), ήταν δυο θύματα εγκληματικής ενέργειας με Αμερικανική καταγωγή, των οποίων η ταυτότητα παρέμενε μυστήριο για 46 χρόνια. Όλα αυτά τα έτη ήταν γνωστοί ως οι "Άγνωστοι της Κομητείας Σάμπτερ", ή ο "Άγνωστος άντρας" και η "Άγνωστη γυναίκα". Τα πτώματα τους βρέθηκαν στην Κομητεία Σάμπτερ, στην Νότια Καρολίνα στις 9 Αυγούστου 1976. Υπολογίζεται ότι είχαν ταξιδέψει σε διάφορα μέρη στις Ηνωμένες Πολιτείες πριν δολοφονηθούν. Οι αρχές έφτασαν σε αυτό το συμπέρασμα όταν εξέτασαν τα υπάρχοντα τους.
Ο άνδρας είχε πυροβοληθεί τρεις φορές στο πάνω μέρος του θώρακα και στο κεφάλι, ενώ η γυναίκα στο πάνω μέρος του θώρακα και στον λαιμό. Το όπλο που χρησιμοποιήθηκε πιστεύεται ότι ήταν ένα περίστροφο διαμετρήματος 0,357. Τα θύματα δεν μπόρεσαν να αναγνωριστούν για πολλά έτη, παρά το γεγονός ότι οι περιγραφές, τα σκίτσα των προσώπων τους, οι οδοντιατρικές πληροφορίες και τα δακτυλικά τους αποτυπώματα είχαν διανεμηθεί σε όλες τις Ηνωμένες Πολιτείες.
Ο άγνωστος άντρας έλαβε από τις αρχές το ψευδώνυμο "Ζοκ Ντο". Αυτό προέκυψε από την μαρτυρία ενός υπάλληλου κάμπινγκ στην περιοχή Σάντε της Νότιας Καρολίνας, ο οποίος ισχυρίστηκε ότι είχε γνωρίσει τα θύματα εβδομάδες πριν από το θάνατο τους. Είπε ότι το όνομα του άνδρα ήταν είτε "Ζοκ" ή "Ζακ" και ότι αυτός και η γυναίκα πήγαιναν στη Φλόριντα. Σύντομα έγιναν φίλοι. Αργότερα του είπε ότι ήταν γιος γιατρού στον Καναδά και ότι αυτός και η γυναίκα έκαναν διακοπές. Επιπλέον, ένας άλλος μάρτυρας ανέφερε ότι είδε ένα ζευγάρι που ταίριαζε με την περιγραφή των νεκρών σε ένα τοπικό μανάβικο.
Στις 19 Ιανουαρίου 2021, η αστυνομία ανακοίνωσε ότι και τα δύο θύματα είχαν ταυτοποιηθεί. Ο άντρας ήταν από την Πενσυλβάνια και η γυναίκα από την πολιτεία της Μινεσότα. Δυστυχώς, οι δολοφονίες τους παραμένουν μέχρι σήμερα ανεξιχνίαστες.
Ανακάλυψη των σορών
Σύμφωνα με την μαρτυρία ενός ερημίτη, τις πρώτες πρωινές ώρες της 9ης Αυγούστου του 1976, εκείνος είδε από απόσταση τον νεαρό άνδρα και τη γυναίκα να βρίσκονται μέσα σε ένα όχημα και να κατευθύνονται προς την οδό Locklair, στην οποία υπήρχε ένας απομονωμένος χωματόδρομος μεταξύ των αυτοκινητόδρομων I-95 και SC 341. Ο ίδιος μάρτυρας, άκουσε στην συνέχεια πυροβολισμούς και αμέσως μετά το αυτοκίνητο να φεύγει με μεγάλη ταχύτητα προς την εθνική οδό.
Κατά πάσα πιθανότητα, το όχημα τους κλάπηκε από κάποιον που έκανε ωτοστόπ ή εκείνοι έκαναν ωτοστόπ και δολοφονήθηκαν από τον οδηγό του αυτοκινήτου. Η αστυνομία υποθέτει ότι αμέσως μόλις το ζευγάρι βγήκε από το όχημα, κάποιος τους πυροβόλησε θανάσιμα και κατόπιν έφυγε από το σημείο του εγκλήματος με το αυτοκίνητο.
Στις 6:20 π.μ., ένας οδηγός φορτηγού ονόματι Μάρτιν Νουράντ βρήκε τα πτώματα και επικοινώνησε με τον Τσαρλς Γκράχαμ, έναν υπάλληλο σε ένα κοντινό κατάστημα. Ο Γκράχαμ, με τη σειρά του, επικοινώνησε με τις αρχές. Τα πτώματα μεταφέρθηκαν στην ιατροδικαστική υπηρεσία, όπου διαπίστωσαν ότι δεν υπήρχαν ίχνη κάποιας ναρκωτικής ουσίας ή αλκοόλ στον οργανισμό τους. Ωστόσο, η αυτοψία αποκάλυψε ότι είχαν φάει φρούτα ή/και παγωτό.
Τζέιμς Φρόιντ
Ο Τζέιμς Πολ Φρόιντ, γεννήθηκε στις 16 Σεπτεμβρίου του 1946 στο Φίτσμπέργκ της Μασαχουσέτης, άλλα μεγάλωσε στην Κομητεία Λάνκαστερ της Πενσυλβάνια και αποφοίτησε από το γυμνάσιο McCaskey στις 10 Ιουνίου του 1964. Σύμφωνα, με τα αρχεία του δικαστηρίου, παντρεύτηκε τη Σέριλιν Αλμπράιτ στις 11 Δεκεμβρίου του 1965. Ωστόσο, τον Σεπτέμβριο του 1971, μετά από 6 χρόνια γάμου, ο Τζέιμς υπέβαλε αίτηση διαζυγίου. Μετά από τέσσερα χρόνια όμως, στις 25 Δεκεμβρίου του 1975, τα ίχνη του χάθηκαν και η οικογένεια του δήλωσε την εξαφάνιση του στην αστυνομία.
Διακριτικά χαρακτηριστικά
Αρχικά η αστυνομία υπολόγισε ότι ο άγνωστος ήταν μεταξύ 18 και 22 ετών. Εντούτοις, ο ιατροδικαστής που εξέτασε τα δόντια του άνδρα είπε ότι πίστευε ότι ήταν άνω των 27 ετών, αλλά ότι φαινόταν νεότερος λόγω της ένδυσης και της σωματικής του διάπλασης. Έτσι το ηλικιακό εύρος διαμορφώθηκε μεταξύ 18 και 30 ετών μετά την εγγραφή της υπόθεσης του στο σύστημα NamUs.
Το θύμα ήταν λευκό και είχε ψυχρή (λαδί) απόχρωση επιδερμίδας. Είχε καστανά μαλλιά με μάκρος μέχρι τους ώμους, καστανά μάτια και πολύ χαρακτηριστικά πυκνά φρύδια. Είχε ύψος 1,86 μέτρα, και ζύγιζε περίπου 70 κιλά και είχε εκτεταμένη και περίτεχνη οδοντιατρική εργασία που μπορεί να είχε πραγματοποιηθεί εκτός των Ηνωμένων Πολιτειών. Συγκεκριμένα, είχε κάνει αρκετές και μεγάλου κόστους εργασίες πλήρους οδοντικής αποκατάστασης. Επιπλέον, ο άνδρας είχε ουλή σκωληκοειδεκτομής τεσσάρων ιντσών. Τέλος, είχε επίσης διάφορες ουλές στην πλάτη και στους ώμους του, κάτι που έδειχνε ότι είχε συχνή συμμετοχή σε αθλήματα επαφής.
αριστερά|μικρογραφία| Οι ακτινογραφίες των δοντιών του τότε άγνωστου άνδρα, οι οποίες φανέρωσαν ότι ήταν μεγαλύτερος από ό,τι είχε αρχικά υπολογιστεί. αριστερά|μικρογραφία| Το δαχτυλίδι που φορούσε ο Ζοκ Ντο. Ο άγνωστος, φορούσε ξεβαμμένο τζιν μάρκας Levi και ένα κόκκινο μπλουζάκι με τα λογότυπα "Coors — America's Light Beer" στο μπροστινό μέρος και "Camel Challenger GT Sebring '75" στο πίσω μέρος, συνδυασμένο με ένα σχέδιο του Snoopy. Το μπλουζάκι ήταν προφανώς ένα διαφημιστικό ένδυμα από τους αγώνες αυτοκινήτων Sebring που πραγματοποιήθηκαν στο Σίμπρινγκ της Φλόριντα το 1975, οι οποίοι χρηματοδοτήθηκαν από την εταιρία ζυθοποιίας Coors Brewing Company. Δεν φορούσε εσώρουχα και κουβαλούσε ένα πακέτο σπίρτα μάρκας "Grant's Truck Stop" σε μια τσέπη του παντελονιού του.
Ο άντρας φορούσε επίσης ένα δαχτυλίδι από χρυσό 14 καρατίων με ένα γκρί αστέρι να είναι χαραγμένο πάνω στην πέτρα από ζαφείρι. Τα αρχικά JPF (ΤΠΦ) ήταν χαραγμένα στο εσωτερικό του δαχτυλιδιού, το οποίο είχε φλωρεντίνικο φινίρισμα. Τόσο το δαχτυλίδι όσο και το ρολόι ήταν μεγάλης αξίας. Αυτό, μαζί με την περίτεχνη οδοντιατρική εργασία του άνδρα, υποδήλωναν ότι ίσως προερχόταν από μια εύπορη οικογένεια.
Πάμελα Μπάκλεϋ
Η Πάμελα Μαίη Μπάκλεϋ γεννήθηκε στις 16 Δεκεμβρίου του 1951 στην Κομητεία Ρέντγουντ, της Μινεσότα. Ήταν μέλος ενός τριμελούς συγκροτήματος φολκ μουσικής με το όνομα «Sunlending». Η μπάντα της έκανε πολλές συναυλίες κατά μήκος της ακτής. Για παράδειγμα, το συγκρότημα έπαιξε μουσική σε μια καφετέρια τον Μάρτιο του 1971 στο Σαν Ντιέγκο. Επίσης στις 11 Μαρτίου 1975, συμμετείχαν σε μια συναυλία στην πανεπιστημιούπολη της Μινεσότα, μαζί με το Ελληνικό συγκρότημα «We Five», που εκείνη την εποχή ήταν εθνικά γνωστό. Σε ηλικία 21 ετών, η Πάμελα παντρεύτηκε με τον Γκάρι Κλίφορντ Κένελ. Εκείνη εξαφανίστηκε το Δεκέμβριο του 1975, με την οικογένεια της να δηλώνει αμέσως την εξαφάνιση της. Το διαζύγιο της βγήκε το 1976, χωρίς να είναι γνωστή κάποια παραπάνω πληροφορία γι' αυτό το ζήτημα.
Διακριτικά χαρακτηριστικά
Η γυναίκα ήταν λίγο νεότερη από τον άνδρα. Αρχικά θεωρήθηκε ότι ήταν μεταξύ 18 και 20 ετών. Μετά όμως από την εγγραφή της υπόθεσης της στο σύστημα NamUs, η εκτίμηση της ηλικίας της αυξήθηκε στα 18 με 25 έτη. Είχε ύψος 1,65 μέτρα, ζύγιζε 50 κιλά, ήταν μικροκαμωμένη και είχε ψυχρή (λαδί) απόχρωση επιδερμίδας σαν αυτή του συντρόφου της. Αυτό το τελευταίο χαρακτηριστικό οδήγησε ορισμένους να υποθέσουν ότι μπορεί να ήταν αδέρφια.
Επιπρόσθετα, η γυναίκα είχε καστανοκόκκινα μαλλιά, μέχρι τους ώμους και γκριζογάλανα μάτια (ορισμένες πηγές αναφέρουν «καστανοπράσινα»). Είχε δύο χαρακτηριστικές ελιές στην αριστερή πλευρά του προσώπου της κοντά στο στόμα της.
Ο ιατροδικαστής σημείωσε ότι η νεαρή γυναίκα είχε «ασυνήθιστα μακριές» φυσικές βλεφαρίδες, και ότι όπως ο άντρας, ήταν πολύ καθαρή και περιποιημένη. Είχε σφραγίσματα σε όλα τα πίσω δόντια της και τα μπροστινά της δόντια ήταν πολύ ίσια. Δεν είχε χειρουργικές ουλές, δεν είχε μείνει ποτέ έγκυος και τα πόδια της δεν είχαν ξυριστεί. Σε αντίθεση με τον σύντροφο της, δεν βρέθηκαν ουλές στο σώμα της.
Φορούσε μια λευκή μπλούζα από μουσελίνα πάνω από ένα ροζ μπλουζάκι με τιράντες, η οποία έδενε μπροστά, μπλε τζιν σορτς μάρκας Daisy Dukes και είχε δεμένο στη μέση της ως ζώνη ένα φουλάρι με φλοράλ στάμπα. Φορούσε επίσης δίχρωμα σανδάλια με πλατφόρμα μάρκας Stride-Rite τα οποία ήταν στις αποχρώσεις της λεβάντα και του ζεστού ροζ.
Στα δάχτυλα της είχε τρία ιδιαίτερα δαχτυλίδια.
Αυτά τα δαχτυλίδια φαινόταν να είναι αυθεντικά χειροποίητα κοσμήματα ιθαγενών Αμερικανών ή Μεξικανικών. Ήταν όλα φτιαγμένα από ασήμι και φαινόταν ότι προέρχονται από τις Νοτιοδυτικές Ηνωμένες Πολιτείες. Όπως ο άντρας δίπλα της, η γυναίκα θύμα δεν φορούσε εσώρουχα.
Πληροφορίες και θεωρίες
Το 1977, ένας άνδρας ονόματι Λόνι Τζόρτζ Χένρυ συνελήφθη στην πόλη Λάττα της Νότιας Καρολίνας επειδή οδηγούσε μεθυσμένος. Στο αυτοκίνητο του βρέθηκε ένα περίστροφο ίδιου είδους με το φονικό όπλο. Αποδείχτηκε ότι ήταν το όπλο της δολοφονίας, κάτι που διασταυρώθηκε μέσω βαλλιστικών δοκιμών από τους ανακριτές. Παρόλα αυτά, ο Χένρι (ο οποίος απεβίωσε το 1982) δεν κατηγορήθηκε για τις δολοφονίες επειδή δεν υπήρχαν επαρκή στοιχεία για να απαγγελθούν κατηγορίες εναντίον του.
Ένας άντρας ενημέρωσε την αστυνομία, ότι η πρώην κοπέλα του είχε μεγάλη ομοιότητα με το θύμα. Οι ερευνητές ταξίδεψαν στην πόλη Μπρούνσβικ, της Τζόρτζια για να διασταυρώσουν αυτή την σημαντική πληροφορία. Συναντήθηκαν με ένα μεσήλικο ζευγάρι που θεωρήθηκε ότι ήταν πιθανόν οι γονείς της νεκρής. Ωστόσο, όταν τους έδειξαν τις φωτογραφίες της άγνωστης γυναίκας, ούτε αυτοί ούτε οι φίλοι της μπόρεσαν να επαληθεύσουν ότι ήταν η χαμένη κόρη τους. Λίγο αργότερα όμως, μετά από οδοντιατρική σύγκριση, διαπιστώθηκε ότι οι δύο γυναίκες δεν ήταν το ίδιο πρόσωπο.
Το κουτί με τα σπίρτα που βρέθηκε στην τσέπη του άνδρα παρείχε μια περαιτέρω πληροφορία. Τα σπίρτα προέρχονταν από μια αλυσίδα καταστημάτων σε στάσεις φορτηγών, που είχε παραρτήματα στο Αϊντάχο, τη Νεμπράσκα και την Αριζόνα. Μετά τη δημοσιοποίηση πληροφοριών, ένας άνδρας από τη Νεμπράσκα δήλωσε ότι μπορεί να έκανε επισκευές σε ένα αυτοκίνητο με πινακίδες του Όρεγκον ή της Ουάσιγκτον, του οποίου οι ιδιοκτήτες ταίριαζαν με την περιγραφή των θυμάτων. Αλλά αυτό δεν έφερε περισσότερα στοιχεία για την υπόθεση.
Κάποιοι εικάζουν ότι ο κατά συρροή δολοφόνος Χένρι Λι Λούκας θα μπορούσε να είχε εμπλακεί στους φόνους. Ο ίδιος ο Λούκας είπε στην αστυνομία ότι βρισκόταν στη Νότια Καρολίνα την ημέρα που πέθαναν τα θύματα, αλλά η ομολογία του αμφισβητήθηκε καθώς είχε μια τάση να κάνει ψευδείς ομολογίες. Δεν κατηγορήθηκε ποτέ για το έγκλημα και πέθανε το 2001 λόγω καρδιακής ανεπάρκειας. Νωρίτερα, ο Λούκας είχε ομολογήσει δύο φόνους που συνέβησαν επίσης στην κομητεία Σάμτερ. Αυτή μιας ηλικιωμένης γυναίκας το 1975 και ενός νεαρού άνδρα το 1983. Όπως όμως και με τις περισσότερες πληροφορίες, αυτό δεν αποκάλυψε επιπλέον στοιχεία για τα ονόματα του ζευγαριού ή τον πραγματικό δολοφόνο τους.
Ταφή
Τα πτώματα του ζευγαριού φυλάσσονταν σε ένα τοπικό γραφείο τελετών σε κάσες με διαφανεί καλύμματα με την ελπίδα ότι κάποιος θα τα αναγνώριζε. Άνθρωποι από όλη τη χώρα τηλεφώνησαν για να μάθουν περισσότερες λεπτομέρειες. Μέσα σε αυτούς ήταν και αρκετοί γονείς των οποίων τα παιδιά το είχαν σκάσει από το σπίτι. Κανείς όμως δεν κατάφερε να αναγνωρίσει τα θύματα.
Τα πτώματα τους παρέμειναν εκτεθειμένα μέχρι που άρχισαν να αποσυντίθονται. Στις 14 Αυγούστου 1977, ένα χρόνο και πέντε ημέρες μετά την εύρεση των σορών, ενταφιάστηκαν στο νεκροταφείο Bethel United Methodist Church στο Ασγουίγκο της Νότιας Καρολίνας. Εκατοντάδες άτομα παρευρέθηκαν στην κηδεία τους και οι υπηρεσίες επιβολής του νόμου συγκέντρωσαν αρκετές εκατοντάδες δολάρια για να πληρώσουν το γραφείο τελετών. Οι τάφοι τους είχαν ταφόπλακες από πέτρα/γρανίτη που έγραφαν «Άντρα και Γυναίκα αγνώστων στοιχείων».
Μεταγενέστερη έρευνα και ταυτοποίηση
Το 2007, έγινε εκταφή για να ληφθούν πληροφορίες DNA από τα λείψανα των θυμάτων. Αυτό οδήγησε στη διάψευση της θεωρίας ότι το ζευγάρι ήταν αδέρφια. Η δοκιμή έδειξε ότι δεν είχαν γενετική σχέση, αν και έμοιαζαν εμφανισιακά μεταξύ τους. Προφανώς λοιπόν ήταν τελικά ζευγάρι.
Ο οργανισμός DNA Doe Project, ανέλαβε τον Ιούλιο του 2019 να βοηθήσει στην αναγνώριση του τότε αγνώστου ζευγαριού. Συνολικά δωρήθηκαν 2.300 δολάρια για τη χρηματοδότηση των ειδικών εξετάσεων DNA από τον μυελό των οστών και την γενετική γενεαλογική έρευνα. Στις 12 Οκτωβρίου 2020, κυκλοφόρησαν τα αποτελέσματα από τις γενεαλογικές τους δοκιμές για το προγονικό υπόβαθρο του θύματος. Τον Ιανουάριο του επόμενου έτους, η οργάνωση ανακοίνωσε ότι είχε ταυτοποιήσει τα θύματα.
Αναγνωρίστηκαν ως Πάμελα Μαίη Μπάκλεϋ και Τζέιμς Πολ Φρόιντ στις 21 Ιανουαρίου 2021, σε μια συνέντευξη Τύπου. Ο Τζέιμς εθεάθη για τελευταία φορά στις 25 Δεκεμβρίου 1975 στο Λάνκαστερ της Πενσυλβάνια. Η Πάμελα, η οποία καταγόταν από τη Μινεσότα, εθεάθη για τελευταία φορά τον Δεκέμβριο του 1975 στο Κολοράντο Σπρινγκς, όπου επίσης αναφέρθηκε ως εξαφανισμένη. Οι αρχές πιθανολογούν ότι οι δυο τους συναντήθηκαν και γνωρίστηκαν ενώ έκαναν ωτοστόπ. Τέλος, τα αρχικά JPF (ΤΠΦ) ήταν χαραγμένα στο εσωτερικό του δαχτυλιδιού αντιστοιχούν στο όνομα του άντρα, δηλαδή "Τζέιμς Πολ Φρόιντ".
Αναφορές
Κατηγορία:Articles with hCards Κατηγορία:Θάνατοι το 1976 Κατηγορία:Δολοφονίες στις Ηνωμένες Πολιτείες Κατηγορία:Ανεξιχνίαστα εγκλήματα
Αλέξανδρος Αυλωνίτης
Ο Αλέξανδρος "Αλέκος" Αυλωνίτης (γεν. 1956 στη Δάφνη Κέρκυρας) είναι Έλληνας πολιτικός και δικηγόρος, εκλεγμένος βουλευτής Κέρκυρας για τον ΣΥΡΙΖΑ.
Βιογραφία
Γεννήθηκε στην Δάφνη Κέρκυρας. Σπούδασε νομική στο Δημοκρίτειο Πανεπιστήμιο Θράκης. Ύστερα επέστρεψε στην Κέρκυρα, όπου ξεκίνησε να ασκεί το επάγγελμα του δικηγόρου το 1983. Ασχολείται αρκετά χρόνια στην πολιτική. Το 2007-2010 ήταν ο τελευταίος δήμαρχος του καταργηθέντος δήμου Εσπερίων, ο οποίος συγχωνεύθηκε στον ενωμένο δήμο Κέρκυρας το 2010. Ήταν μέλος του νομαρχιακού συμβουλίου της Κέρκυρας (1995-2002) και ύστερα υπηρέτησε στο περιφερειακό συμβούλιο της περιφέρειας Ιονίων Νήσων για μια τετραετία (2003-2007). Στις βουλευτικές εκλογές του 2019 κέρδισε 5.152 ψήφους και εξελέγη βουλευτής Κέρκυρας.
Παραπομπές
Κατηγορία:Βουλευτές Κέρκυρας Κατηγορία:Βουλευτές εκλεγμένοι με τον ΣΥΡΙΖΑ
Συντελεστική εξαρτημένη μάθηση/Προσωρινό
Στην Κλασική εξαρτημένη μάθηση, τα μωρά διαμορφώνουν προσδοκίες για ερεθίσματα γεγονότων στο περιβάλλον, αλλά δεν επηρεάζουν τα ερεθίσματα που εμφανίζονται. Το είδος της εξαρτημένης μάθησης που δημιουργεί νέες και πιο σύνθετες συμπεριφορές είναι η Συντελεστική εξαρτημένη μάθηση, κατά την οποία οι συμπεριφορές διαμορφώνονται από τις συνέπειες τους. Στη Συντελεστική εξαρτημένη μάθηση, οι οργανισμοί τείνουν να επαναλαμβάνουν συμπεριφορές που οδηγούν σε ενίσχυση και να εγκαταλείπουν συμπεριφορές που οδηγούν σε τιμωρία. Ένα ερέθισμα που αυξάνει την εμφάνιση μιας συμπεριφοράς λέγεται ενίσχυση. Για παράδειγμα, το γλυκό υγρό ενισχύει την αντίδραση πιπιλίσματος στα νεογέννητα. Η απομάκρυνση ενός επιθυμητού ερεθίσματος ή η παρουσίαση ενός δυσάρεστου ερεθίσματος, ώστε να μειωθεί η εμφάνιση μιας συμπεριφοράς λέγεται τιμωρία. Ένα υγρό με ξινή γεύση τιμωρεί την αντίδραση πιπιλίσματος των νεογέννητων, προκαλώντας τα να σουφρώσουν τα χείλη τους και να σταματήσουν εντελώς το πιπίλισμα.
Πολλά ερεθίσματα εκτός από την τροφή μπορούν να λειτουργήσουν ως ενισχυτές της βρεφικής συμπεριφοράς. Για παράδειγμα, τα νεογνά θα πιπιλίσουν πιο γρήγορα μια θηλή όταν ο ρυθμός πιπιλίσματος τους παράγει ενδιαφέροντα θεάματα και ήχους, όπως οπτικά σχέδια, μουσική ή ανθρώπινες φωνές. Όπως υποδηλώνουν αυτά τα ευρήματα, η συντελεστική εξαρτημένη μάθηση αποτελεί ένα ισχυρό εργαλείο για να μάθουμε ποια ερεθίσματα μπορούν να αντιληφθούν τα μωρά και ποια προτιμούν.
Χαβιέρ Ερνάντες Γκουτιέρρες
{{Infobox football biography }}
Ο Χαβιέρ Ερνάντες Γκουτιέρρες (ισπανικά: Javier Hernández Gutiérrez, γεννημένος στις 1 Αυγούστου 1961 στο Τοτοτλάν του Μεξικού) είναι Μεξικανός πρώην διεθνής ποδοσφαιριστής, ο οποίος αγωνιζόταν ως επιθετικός.
Γνωστός ως Ελ Τσιτσάρο (ισπανικά: El Chicharo), ο Ερνάντες είναι γαμπρός του Τομάς Μπαλκάσαρ και πατέρας του Χαβιέρ Ερνάντες Μπαλκάσαρ, γνωστού ως Τσιτσαρίτο (ισπανικά: Chicharito), οι οποίοι, και οι δύο τους, υπήρξαν διεθνείς ποδοσφαιριστές.
Παίκτης
Ο Ερνάντες αγωνίστηκε κατά τη διάρκεια της καριέρας του για λογαριασμό των Εστουδιάντες Τέκος, ΚΦ Πουέμπλα και ΚΑ Μονάρκας Μορέλια.
Συνολικά, πραγματοποίησε τρεις συμμετοχές με την Εθνική Μεξικού U20 κατά τη διάρκεια του Παγκοσμίου Κυπέλλου U20 του 1979. Στη συνέχεια, ο Χαβιέρ υπήρξε βασικό στέλεχος της Εθνικής Μεξικού, ενώ, παράλληλα, ήταν μέλος της ομάδας η οποία έφθασε ως την προημιτελική φάση του Παγκοσμίου Κυπέλλου του 1986, το οποίο έλαβε χώρα στο Μεξικό, καθώς και της γενιάς η οποία υπέστη ποινή αποκλεισμού από το Παγκόσμιο Κύπελλο του 1990, λόγω της χρησιμοποίησης παικτών μεγαλύτερης ηλικίας κατά τη διάρκεια του Παγκοσμίου Κυπέλλου U20.
Προπονητής
Μετά το πέρας της αγωνιστικής του καριέρας, ο Ερνάντες διετέλεσε, για ορισμένο χρονικό διάστημα, προπονητής της δεύτερης ομάδας του συλλόγου της γενέτειράς του, Τσίβας δε Γουαδαλαχάρα. Αιτήθηκε άδεια προσωρινής αναστολής των καθηκόντων του προκειμένου να μπορέσει να παρακολουθήσει από κοντά τον υιό του, Χαβιέρ Ερνάντες Μπαλκάσαρ, να αγωνίζεται στο Παγκόσμιο Κύπελλο του 2010, το οποίο έλαβε χώρα στη Νότια Αφρική. Καθώς το συγκεκριμένο αίτημά του δεν έγινε αποδεκτό, ο ίδιος αποφάσισε, τότε, να παραιτηθεί των καθηκόντων του ως προπονητής της δεύτερης ομάδας του συλλόγου της Γουαδαλαχάρα, προκειμένου να μπορέσει να παρακολουθήσει από κοντά τον υιό του να αγωνίζεται.
Παραπομπές
Κατηγορία:Μεξικανοί ποδοσφαιριστές Κατηγορία:Ποδοσφαιριστές Εθνικής Μεξικού Κ20 Κατηγορία:Ποδοσφαιριστές Εθνικής Μεξικού Κατηγορία:Ποδοσφαιριστές Μονάρκας Μορέλια Κατηγορία:Ποδοσφαιριστές Εστουδιάντες Τέκος Κατηγορία:Ποδοσφαιριστές Κλουμπ Πουέμπλα Κατηγορία:Μεξικανοί προπονητές ποδοσφαίρου
Tommotia
μικρογραφία|Tommotia admiranda Το Tommotia είναι ένα μικρό οστρακώδης απολίθωμα από την Πρώιμη Κάμβρια περίοδο. Αρχικά, αναγνωρίστηκε μόνο ένα κωνικό κέλυφος, το οποίο αρχικά θεωρείτο ότι αποτελεί τμήμα ενός πρώιμου κεφαλόποδου, είτε ενός καλαμαριού-όπως πλοκάμι είτε ενός σαλιγκαριού-όπως πόδια. Πιο πρόσφατη έρευνα έδειξε ότι ο κώνος δεν είναι απομεινάρια ενός πλήρους ζώου, αλλά ένα sclerite ενός μεγαλύτερου ζώου με μαλακό σώμα που θα έμοιαζε με έναν χιτώνα ή ένα θαλάσσιο ποντίκι. Τα απολιθώματα του ονομάζονται Camanella και μπορεί να είναι ένας άλλος τύπος sclerite από το ίδιο ζώο.
Παραπομπές
αριστερά|μικρογραφία|178x178εσ|Το Tommotia λανθασμένα ανακατασκευάστηκε ως κεφαλόποδο
Εξωτερικοί σύνδεσμοι
Κατηγορία:Προϊστορικά ζώα
Παλ Τουράν
Ο Παλ Τουράν (Turán Pál· 18 Αυγούστου 1910 - 26 Σεπτεμβρίου 1976), επίσης γνωστός διεθνώς ως Πωλ ή Πάουλ Τουράν (Paul Turán), ήταν Ούγγρος μαθηματικός που εργάστηκε κυρίως στην extremal συνδυαστική. Είχε μακρά συνεργασία με τον επίσης Ούγγρο μαθηματικό Πολ Έρντος, η οποία διήρκεσε 46 χρόνια και κατέληξε σε 28 κοινές εργασίες.
Βιογραφία
Ο Τουράν γεννήθηκε σε μία εβραϊκή οικογένεια από τη Βουδαπέστη στις 18 Αυγούστου 1910 : 271. Την ίδια περίοδο, ο Τουράν και ο Έρντος ήταν διάσημοι απαντητές στο περιοδικό KöMaL. Πήρε πτυχίο καθηγητή στο Πανεπιστήμιο της Βουδαπέστης το 1933 και διδακτορικό δίπλωμα υπό την καθοδήγηση του Λίποτ Φέιερ το 1935 στο Πανεπιστήμιο Eötvös Loránd :
Ως Εβραίος, έπεσε θύμα του αριθμητικού νόμου (numerus clausus) και δεν μπόρεσε να βρει δουλειά στο πανεπιστήμιο για αρκετά χρόνια. Λέγεται ότι αναγνωρίστηκε και ίσως προστατεύθηκε από έναν φρουρό, ο οποίος, ως φοιτητής μαθηματικών, είχε θαυμάσει το έργο του Τουράν.
Ο Τουράν έγινε αναπληρωτής καθηγητής στο Πανεπιστήμιο της Βουδαπέστης το 1945 και τακτικός καθηγητής το 1949. Παντρεύτηκε δύο φορές. Νυμφεύτηκε την Έντιτ (Κλάιν) Κόμπορ το 1939- απέκτησαν έναν γιο, τον Ρόμπερτ. Ο δεύτερος γάμος του ήταν με τη Βέρα Sós, μαθηματικό, το 1952- απέκτησαν δύο παιδιά, τον Γκιόργκι και τον Τάμας.
Θάνατος
Ο Τουράν πέθανε στη Βουδαπέστη στις 26 Σεπτεμβρίου 1976 από λευχαιμία, σε ηλικία 66 ετών
Εργασίες
Ο Τουράν ασχολήθηκε κυρίως με τη θεωρία των αριθμών : αλλά έκανε επίσης σημαντική εργασία στην ανάλυση και τη θεωρία γραφημάτων.
Θεωρία αριθμών
Το 1934, ο Τουράν χρησιμοποίησε το κόσκινο Τουράν για να δώσει μια νέα και πολύ απλή απόδειξη ενός αποτελέσματος του 1917 των G. H. Χάρντι και Ραμανουτζάν σχετικά με την κανονική τάξη του αριθμού των διακριτών πρώτων διαιρετών ενός αριθμού n, που είναι πολύ κοντά στο \ln \ln n. Με πιθανολογικούς όρους εκτίμησε τη διακύμανση από το \ln \ln n. Ο Χάλας λέει ότι : "Η πραγματική του σημασία έγκειται στο γεγονός ότι αποτέλεσε την αφετηρία της πιθανολογικής θεωρίας των αριθμών" : 16 Η ανισότητα Turán-Kubilius είναι μια γενίκευση αυτής της εργασίας
Ο Τουράν ενδιαφέρθηκε πολύ για την κατανομή των πρώτων αριθμών στις αριθμητικές πρόοδοι και επινόησε τον όρο "prime race" για να αναφερθεί στις παρατυπίες στην κατανομή των πρώτων αριθμών μεταξύ των κλάσεων υπολοίπων. Μαζί με τον συν-συγγραφέα του Κναπόφσκι, απέδειξε αποτελέσματα σχετικά με την προκατάληψη Τσεμπίσεφ. Η εικασία Έρντος-Τουράν διατυπώνει μια άποψη σχετικά με τους πρώτους αριθμούς στην αριθμητική πρόοδο. Μεγάλο μέρος της εργασίας του Τουράν στη θεωρία των αριθμών αφορούσε την υπόθεση Ρίμαν και ανέπτυξε τη μέθοδο του αθροίσματος των δυνάμεων για να βοηθήσει σε αυτό το έργο. Ο Έρντος δήλωσε ότι "ο Τουράν ήταν ένας "άπιστος", στην πραγματικότητα ένας "παγανιστής": δεν πίστευε στην αλήθεια της υπόθεσης Ρίμαν".
Ανάλυση
Μεγάλο μέρος του έργου του Τουράν στην ανάλυση ήταν συνδεδεμένο με τη θεωρία αριθμών. Εκτός αυτού, απέδειξε τις ανισότητες του Τουράν που σχετίζονται με τις τιμές των πολυωνύμων Legendre για διαφορετικούς δείκτες και, μαζί με τον Πολ Έρντος, την ανισότητα ισοκατανομής Έρντος-Τουράν.
Θεωρία γραφήματος
Ο Έρντος έγραψε για τον Τουράν: "Το 1940-1941 δημιούργησε την περιοχή των ακραίων προβλημάτων στη θεωρία γραφημάτων, η οποία είναι σήμερα ένα από τα ταχύτερα αναπτυσσόμενα θέματα στη συνδυαστική" Ο τομέας είναι σήμερα πιο σύντομα γνωστός ως θεωρία ακραίων γραφημάτων. Το πιο γνωστό αποτέλεσμα του Τουράν σε αυτόν τον τομέα είναι το θεώρημα του γράφου Τουράν, το οποίο δίνει ένα ανώτερο όριο για τον αριθμό των ακμών σε ένα γράφο που δεν περιέχει τον πλήρη γράφο Kr ως υπογράφο. Επινόησε το γράφημα Τουράν, μια γενίκευση του πλήρους διμερούς γραφήματος, για να αποδείξει το θεώρημά του. Είναι επίσης γνωστός για το θεώρημα Kővári-Sós-Turán που περιορίζει τον αριθμό των ακμών που μπορούν να υπάρχουν σε ένα διμερές γράφημα με ορισμένους απαγορευμένους υπογράφους και για την ανάδειξη του προβλήματος του εργοστασίου τούβλων του Τουράν, δηλαδή του προσδιορισμού του αριθμού διασταύρωσης ενός πλήρους διμερούς γραφήματος.
Μέθοδος αθροίσματος
Ο Τουράν ανέπτυξε τη μέθοδο των αθροισμάτων δύναμης για να εργαστεί πάνω στην υπόθεση Ρίμαν. Η μέθοδος ασχολείται με ανισότητες που δίνουν κατώτερα όρια για αθροίσματα της μορφής
Εκτός από τις εφαρμογές της στην αναλυτική θεωρία αριθμών, έχει χρησιμοποιηθεί στην ανάλυση μιγαδικών αριθμών, στην αριθμητική ανάλυση, στις διαφορικές εξισώσεις, στη θεωρία υπερβατικών αριθμών και στην εκτίμηση του αριθμού των μηδενικών μιας συνάρτησης σε ένα δίσκο.
Εξωτερικοί σύνδεσμοι
Κατηγορία:Μαθηματικοί αναλυτές Κατηγορία:Ούγγροι μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα
Στάμπεκ ΙΦ
Η Στάμπεκ ΙΦ (νορβηγικά: Stabæk IF) είναι νορβηγικός αθλητικός σύλλογος από το Μπέρουμ, ένα δήμο που συνορεύει στα δυτικά με το Όσλο. Διαθέτει τμήματα ποδοσφαίρου, μπάντι, χειροσφαίρισης και αλπικού σκι. Ενώ η ποδοσφαιρική ομάδα είναι η πιο σημαντική, η ομάδα μπάντι των ανδρών έχει κατακτήσει πολλά εθνικά πρωταθλήματα.
Η ομάδα χειροσφαίρισης των γυναικών αγωνίζεται στην πρώτη κατηγορία της νορβηγικής χειροσφαίρισης, ενώ η ομάδα των ανδρών στην τρίτη κατηγορία. Ο σύλλογος είχε παλαιότερα τμήματα για στίβου, σκοποβολή και προσανατολισμού. Στις αρχές του 2009, δημιουργήθηκε μία νέα ομάδα ποδοσφαίρου γυναικών και ονομάστηκε Στάμπεκ Φούτμπολ Κβίνερ, η οποία στην πραγματικότητα προέκυψε από τη μετεγκατάσταση της ομάδας γυναικών του συλλόγου Άσκερ.
Ιστορία
Ο σύλλογος ιδρύθηκε στις 16 Μαρτίου του 1912, ως συνέχεια του συλλόγου Στάμπεκ ΣΦΚ του 1908.
Ονομασία
Η ονομασία της ομάδας προέρχεται από το προαστιακό κέντρο Στάμπεκκ.
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1912 Κατηγορία:Αθλητικοί σύλλογοι Νορβηγίας
Μεθανικός φαινυλεστέρας
Ο μεθανικός φαινυλεστέρας ή μυρμηκικός φαινυλεστέρας ή φορμικός φαινυλεστέρας είναι ο φαινυλεστέρας του μεθανικού οξέος και ο απλούστερος αρωματικός καρβοξυλκός εστέρας.
Εστεροποίηση
Ο μεθανικός φαινυλεστέρας μπορεί να παραχθεί με αντίδραση εστεροποίησης φαινόλης (PhOH) και μεθανικού οξέος (HCOOH) σε όξινο περιβάλλον :
Ακυλίωση
Ο μεθανικός φαινυλεστέρας μπορεί να παραχθεί με αντίδραση ακυλίωσης φαινόλης (PhOH), με τις ακόλουθες χημικές ενώσεις :
2. Με ανθρακικό οξύ (H2CO3):
3. Με άλλον μεθανικό αλκυλεστέρα (μετεστεροποίηση, HCOOR):
Σαπωνοποίηση
Ο μεθανικός φαινυλεστέρας δίνει αντίδραση σαπωνοποίησης με υδροξείδιο του νατρίου (NaOH), σχηματίζοντας μεθανικό νάτριο (HCOONa) και φαινόλη (PhOH) :
Μετεστεροποίηση
Ο μεθανικός φαινυλεστέρας δίνει αντίδραση μετεστεροποίησης με αλκοόλη (ROH), σχηματίζοντας μεθανικό αλκυλεστέρα και φαινόλη :
Αμμωνιόλυση
Ο μεθανικός φαινυλεστέρας δίνει αντίδραση αμμωνιόλυσης με αμμωνία (NH3), σχηματίζοντας μεθαναμίδιο (HCONH2) και φαινόλη (PhOH) :
Επίδραση οργανομαγνησιακών ενώσεων
Ο μεθανικός φαινυλεστέρας δίνει αντίδραση επίδρασης οργανομαγνησιακών ενώσεων (RMgX), σχηματίζοντας αλδεΰδη (RCHO) και φαινυλομαγνησιοαλογονίδιο (PhOMgX) :
Αναγωγή
Ο μεθανικός φαινυλεστέρας δίνει αντιδράσεις οξειδοαναγωγής, σχηματίζοντας μεθανόλη και φαινόλη (PhOH) :
1. Με νάτριο (Na) και αιθανόλη (CH3CH2OH):
2. Με διυδρογόνο (H2) και νικέλιο (Ni):
Πηγές
Κατηγορία:Καρβοξυλικοί εστέρες Κατηγορία:Αρωματικές ενώσεις
Κάρολος Αλβέρτος Β΄ του Χόενλοε-Βάλντενμπουργκ-Σίλλινγκσφυρστ
O Κάρολος-Αλβέρτος Β΄, γερμ. Karl-Albrecht II (21 Φεβρουαρίου 1742 - 14 Ιουνίου 1796) από τον Οίκος τού Χόενλοε ήταν ο 3ος πρίγκιπας τού Χόενλοε-Βάλντενμπουργκ-Σίλλινγκσφυρστ (1793-1796).
Βιογραφία
Ήταν γιος τού Καρόλου-Αλβέρτου Α΄ 2ου πρίγκιπα τού Χόενλοε-Βάλντενμπουργκ-Σίλλινγκσφυρστ (1719-1793) και της πρώτης συζύγου του Σοφίας-Βιλελμίνης, κόρης τού Δομίνικου-Μάρκουαρτ πρίγκιπα τού Λέβενσταϊν-Βέρτχαϊμ-Ρόχεφορτ.
Ήταν 3ος εξάδελφος τού Λουδοβίκου-Λεοπόλδου πρίγκιπα τού Χόενλοε-Μπάρτενσταϊν (πατέρα τού Λουδοβίκου-Αλοΰσιου πρίγκιπα τού Χόενλοε-Βάλντενμπουργκ-Μπάρτεσταϊν) και 6ος εξάδελφος τού Χριστιανού-Αλβέρτου πρίγκιπα τού Χόενλοε-Λάνγκενμπουργκ και τού Φρειδερίκου-Λουδοβίκου πρίγκιπα τού Χόενλοε-Ίνγκελφινγκεν.
Οικογένεια
Νυμφεύτηκε πρώτα το 1761 τη Λεοπολδίνη (1739-1765), κόρη τού αδελφού της μητέρας του Καρόλου-Θωμά 3ου πρίγκιπα τού Λέβενσταϊν-Βέρτχαϊμ-Ρόχεφορτ και είχε:
Η Λεοπολδίνη απεβίωσε ως συνέπεια τού δεύτερου τοκετού το 1765. Το 1773 ο Κάρολος-Αλβέρτος Β΄ έκανε δεύτερο γάμο, με τη Γιούντιτ Ρεβίτσκυ βαρόνη ντε Ρεβίσνυε από την Ουγγαρία και είχε τέκνα:
Πηγές
Κατηγορία:Οίκος του Χοενλόε
Μίλαν Πάβκοφ
Ο Μίλαν Πάβκοφ είναι επαγγελματίας Σέρβος ποδοσφαιριστής που αγωνίζεται ως επιθετικός στο Σερβικό Πρωτάθλημα Ποδοσφαίρου με την ομάδα του Ερυθρού Αστέρα.
Σελαρέβο
Μετά από το ξεκίνημα του στην Νόβι Σαντ Κ-19 (κάτω των 19) και την Μλάντοστ, πήρε μεταγραφή ως ελεύθερος στην Σελάρεβο για τη σεζόν 2013-14. Τη σεζόν αυτή είχε 8 γκολ και 3 ασίστ σε 27 εμφανίσεις, ενώ την επόμενη με 18 γκολ και 7 ασίστ βοήθησε την ομάδα του να πάρει την άνοδο στη κορυφαία κατηγορία.
Βοϊβοντίνα
Μετά τα εξαιρετικά του στατιστικά με την Σελαρέβο, δοκιμάστηκε αρχικά στην Βοϊβοντίνα και στη συνέχεια υπέγραψε συμβόλαιο τη σεζόν 2015-16. Δεν κατάφερε,ωστόσο, να προσφέρει τα αναμενόμενα, καθώς ολοκλήρωσε τη χρονιά με 2 ασίστ σε 15 εμφανίσεις. Το καλοκαίρι του 2016 έμεινε ελεύθερος από την ομάδα.
Ραντντίτσκι
Ο Μίλαν Πάβκοφ πήρε μεταγραφή στην Ραντντίτσκι το καλοκαίρι του 2016,δηλώνοντας «Είμαι πολύ χαρούμενος που ήρθα στην Ραντντίτσκι. Αυτό είναι ένα κλαμπ με μεγάλη παράδοση....Θα προσπαθήσω να συμβάλω στις υψηλές φιλοδοξίες της ομάδας με γκολ.» Μέχρι το τέλος του 2016 είχε 5 γκολ,1 ασίστ σε 20 εμφανίσεις.
Ερυθρός Αστέρας
Στις αρχές του 2017, ο παίκτης αποκτήθηκε από τον Ερυθρό Αστέρα, με το κόστος της μεταγραφής να φτάνει στα 300.000 €, τα οποία επρόκειτο να δοθούν σε δόσεις, ενώ η ομάδα της Ραντντίτσκι θα έχει 30% ποσοστό μεταπώλησης. Ωστόσο, το υπόλοιπο της σεζόν το πέρασε ως τραυματίας, έχοντας μόλις μια εμφάνιση με τη πρώτη ομάδα του Ερυθρού Αστέρα. Τη σεζόν 2017-18 επέστρεψε ως δανεικός στη Ρατντίτσκι, Με 23 γκολ και 2 ασίστ σε 33 εμφανίσεις ήταν ένας από τους κορυφαίους σκόρερ του Σερβικού πρωταθλήματος.
Το 2018 επέστρεψε στον Ερυθρό Αστέρα και πραγματοποίησε μια ικανοποιητική σεζόν, με 15 γκολ και 5 ασίστ σε όλες τις διοργανώσεις. Στις 6 Νοεμβρίου 2018 σκόραρε 2 φορές κόντρα στη Λίβερπουλ, στη νίκη της ομάδας του με 2-0. Στις 12 Δεκεμβρίου του 2018, ο Πάβκοβ επέκτεινε το συμβόλαιο του με τον Ερυθρό Αστέρα μέχρι το τέλος του 2022. Τη σεζόν 2019-20 μέχρι στιγμής έχει 9 γκολ και 3 ασίστ σε 25 εμφανίσεις.
Παραπομπές
Κατηγορία:Σέρβοι ποδοσφαιριστές
Κουλτούρα της ακύρωσης
Η κουλτούρα ακύρωσης (αγγλικά:cancel culture) είναι μια σύγχρονη μορφή λογοκρισίας/εξοστρακισμού κατά την οποία κάποιος απομακρύνεται από τους κοινωνικούς ή επαγγελματικούς κύκλους – είτε διαδικτυακά στα μέσα κοινωνικής δικτύωσης είτε στην πραγματική ζωή. Όσοι υπόκεινται σε αυτόν τον εξοστρακισμό λέγεται ότι έχουν "ακυρωθεί" (έχουν φάει cancel) και, ως επί το πλείστον, θύματα πέφτουν άνθρωποι, ακόμη και επιφανείς άνθρωποι, που αντιβαίνουν τον καθωσπρεπισμό/πολιτική ορθότητα. Ο όρος έχει ως επί το πλείστον αρνητική χροιά και χρησιμοποιείται σε συζητήσεις για την ελευθερία του λόγου και τη λογοκρισία.
Αλέξανδρος Χατζηδημητρίου
Βιογραφία
Κατάγεται από το Δόμιρος Σερρών. Σπούδασε νομική στο Δημοκρίτειο Πανεπιστήμιο Θράκης και έγινε δικηγόρος στο δικηγορικό σύλλογο Σερρών το 1999. Το 2014 εξελέγη Πρόεδρος της Συνεργατικής Τράπεζας Σερρών και έγινε μέλος του Διοικητικού Συμβουλίου της Ένωσης Συνεταιριστικών Τραπεζών Ελλάδος.
Στις Ελληνικές Βουλευτικές εκλογές του Ιανουαρίου 2015, εξελέγη στο Ελληνικό Κοινοβούλιο με το ψηφοδέλτιο του Ποταμιού στην εκλογική περιφέρεια των Σερρών.
Παραπομπές
Κατηγορία:Τραπεζίτες Κατηγορία:Έλληνες δικηγόροι Κατηγορία:Νομός Σερρών Χατζηδημητρίου Αλέξανδρος Κατηγορία:Βουλευτές εκλεγμένοι με το Ποτάμι
Woke
Woke είναι ένα αγγλικό επίθετο που σημαίνει «επαγρύπνηση εναντίον φυλετικών προκαταλήψεων και διακρίσεων». Πλέον, ο όρος φέρεται να έχει αρνητική χροιά στον δυτικό κόσμο, ενώ η κουλτούρα που προωθείται γύρω από την συγκεκριμένη πολιτική, κατηγορείται ως υπερβολική και πολλές φορές παραβιαστική ως προς την ελευθερία του λόγου. Επίσης, η woke κουλτούρα κατηγορείται ότι έχει χρησιμοποιηθεί από το σύστημα, με σκοπό να προωθήσει νεοφιλελευθερες πολιτικές, καμουφλαρισμένες με πολιτικές δικαιωματισμών και προώθησης διάφορων κοινωνικών ομάδων (όπως ΛΟΑΤΚΙ+, φεμινίστριες, ακτιβιστές του BLM κ.α.).
Γενικά
Άνθρωποι, κυρίως δεξιών και κεντρώων φρονημάτων, χρησιμοποιούν τον όρο συχνά με ειρωνικό τρόπο για διάφορα κινήματα, όπως το Black Lives Matter. Με τη σειρά τους, ορισμένοι σχολιαστές τον θεωρούσαν προσβλητικό όρο με αρνητικούς συσχετισμούς σε όσους προωθούν πολιτικές ιδέες που αφορούν εθνική ταυτότητα και φυλή.
Woke washing
Μέχρι τα μέσα της δεκαετίας του 2010, ο όρος "woke" είχε εισέλθει στα κύρια μέσα ενημέρωσης και χρησιμοποιήθηκε για μάρκετινγκ. Το 2018, ο Αφροαμερικανός δημοσιογράφος Σαμ Σάντερς, υποστήριξε ότι η ουσία του woke έχει χαθεί λόγω της υπερβολικής χρήσης από τους φιλελεύθερους και τις διάφορες επιχειρήσεις που προσπαθούσαν να φανούν προοδευτικές.
Ο όρος "woke καπιταλισμός" περιγράφει τα εμπορικά σήματα που χρησιμοποιούσαν πολιτικά προοδευτικά μηνύματα ως υποκατάστατο για καπιταλιστική μεταρρύθμιση , με πολλά παραδείγματα που περιλαμβάνουν διαφημιστικές εκστρατείες σχεδιασμένες να προσελκύουν τους millennials, οι οποίοι συχνά έχουν πιο φιλελεύθερες κοινωνικές απόψεις από τις προηγούμενες γενιές. Αυτές οι καμπάνιες πολλές φορές αντιλήφθηκαν από τους πελάτες ως ανειλικρινείς και αυθεντικές και προκάλεσαν αντιδράσεις που συνοψίζονται στη φράση "get woke, go broke".
Οι πολιτιστικοί επιστήμονες Ακάνε Κάναϊ και Ρόζαλιντ Τζιλ, περιγράφουν τον «woke καπιταλισμό» ως μια δραματικά εντεινόμενη τάση να συμπεριληφθούν ιστορικά περιθωριοποιημένες ομάδες (προς το παρόν κυρίως ως προς τη φυλή, το φύλο και τη θρησκεία) ως μασκότ στη διαφήμιση με ένα υποκριτικό μήνυμα ενδυνάμωσης, για να σηματοδοτήσουν προοδευτικές αξίες.
Ανάντα Μαχιντόν
Ο Ανάντα Μαχιντόν (ταϊλανδέζικα:. อานันทมหิดล, 20 Σεπτεμβρίου 1925 – 9 Ιουνίου 1946) ήταν ο όγδοος μονάρχης της Ταϊλάνδης από τη Δυναστεία των Τσάκρι, με το βασιλικό όνομα Ράμα ο 8ος. Το «Ανανταμαχιντόν» στην ταϊλανδική γλώσσα είναι μία λέξη, επέχει θέση βαφτιστικού ονόματος και σημαίνει «η χαρά του Μαχιντόν» (του πατέρα του).
Woke
Παραπομπές
Κατηγορία:Πολιτικές διαμάχες
Ανάντα Μαχιντόν
Ο Ανάντα Μαχιντόν γεννήθηκε στη Χαϊδελβέργη της Γερμανίας, και ήταν γιος του πρίγκιπα Μαχιντόν Αντουνιαντέτ και της πριγκίπισσας Σριναχαρίνθρα. Την εποχή που αναγνωρίσθηκε ως βασιλιάς από την Εθνοσυνέλευση της Ταϊλάνδης, μετά την παραίτηση του θείου του (του Πραγιαντιπόκ) από τον θρόνο, ήταν ένα δεκάχρονο παιδί που είχε ήδη μείνει ορφανό από πατέρα και ζούσε με τους δικούς του στην Ελβετία. Επέστρεψε στην Ταϊλάνδη μετά το τέλος του Β΄ Παγκόσμιου Πολέμου, τον Δεκέμβριο του 1945, αλλά έξι μήνες αργότερα βρέθηκε δολοφονημένος στο κρεβάτι του με μία σφαίρα στο μέτωπο. Αρχικώς πιστεύθηκε ότι ήταν ατύχημα ή αυτοκτονία, αλλά σύντομα ο θάνατός του αποδόθηκε σε δολοφονία από τους ιατροδικαστές και τρεις υπηρέτες εκτελέσθηκαν αργότερα ως υπεύθυνοι. Οι μυστηριώδεις συνθήκες που περιβάλλουν τον θάνατό του έχουν αποτελέσει αντικείμενο πολλών συζητήσεων.
Εξωτερικοί σύνδεσμοι
Αναντα Μαχιντον
Σφαίρα Ντάισον
Η σφαίρα Ντάυσον (αγγλικά: Dyson sphere) είναι υποθετική μεγακατασκευή η οποία περικλείει έναν αστέρα και συσσωρεύει την ενέργεια που ο αστέρας εκπέμπει. Η έννοια της κατασκευής αυτής αναπτύχθηκε αρχικά από τον συγγραφέα επιστημονικής φαντασίας Όλαφ Στάπλεντον στο μυθιστόρημα του 1937 με τίτλο Star Maker, ενώ αργότερα η ιδέα προωθήθηκε και έγινε ευρύτερα γνωστή από τον φυσικομαθηματικό Φρήμαν Ντάυσον σε μελέτη που εκπόνησε το 1960 με τίτλο Search for Artificial Stellar Sources of Infrared Radiation (αναζήτηση για τεχνητές αστρικές πηγές υπέρυθρης ακτινοβολίας). Ο Ντάυσον εκτίμησε πως η ύπαρξη τέτοιων κατασκευών θα ήταν η λογική συνέπεια των αυξανόμενων αναγκών ενός τεχνολογικού πολιτισμού για ενέργεια και για την αναγκαιότητα διασφάλισης της προς την μακροχρόνια επιβίωση του. Πρότεινε επίσης πως η αναζήτηση για τέτοιου είδους κατασκευές θα μπορούσε να οδηγήσει στην ανακάλυψη εξελιγμένων και νοήμονων εξωγήινων μορφών ζωής. Θα μπορούσαν να υπάρχουν διάφοροι τύποι σφαιρών και η ικανότητα απορρόφησης ενέργειας τους θα αντιστοιχούσε στις βαθμίδες τεχνολογικής ανάπτυξης της κλίμακας Καρντάσεφ.
Οι διαφόρων τύπων παρόμοιες συσκευές οι οποίες ως στόχο έχουν την απευθείας εκμετάλλευση των αστέρων και την αποθήκευση της ενέργειας τους, ονομάζονται σφαίρες Ντάυσον, με κάποιες από τις υποθετικές αυτές προτάσεις να επεκτείνονται και στην δυνατότητα κατοίκησης ή ανάπτυξης βιομηχανίας επί των κατασκευών αυτών. Οι περισσότερες ιδέες αναπαριστώνται ως ένα κέλυφος το οποίο περικυκλώνει κάποιον αστέρα, υπάρχουν όμως και εκδοχές όπου η συσκευή είναι δακτύλιος ή συστοιχίες συσσωρευτών.
Εξωτερικοί σύνδεσμοι
Κατηγορία:Αστροφυσική Κατηγορία:Έργα υποδομής Κατηγορία:Μελλοντολογία Κατηγορία:Ενεργειακή ανάπτυξη
Τζον Κίρμπι
Ο Τζον Φράνσις Κίρμπι (αγγλικά: John Francis Kirby, Σαιντ Πίτερσμπεργκ, Φλόριντα, 1963), είναι Αμερικανός ναύαρχος ε.α., και κυβερνητικός αξιωματούχος, που υπηρετεί ως Εκπρόσωπος Τύπου του Υπουργείου Άμυνας των Ηνωμένων Πολιτειών, και ως Υφυπουργός Άμυνας αρμόδιος για πολιτικές υποθέσεις, από τον Ιανουάριο του 2021, στην κυβέρνηση Μπάιντεν.
Επίσης, προηγουμένως, υπηρέτησε ως Εκπρόσωπος Τύπου του Υπουργείου Εξωτερικών των Ηνωμένων Πολιτειών, στην κυβέρνηση Ομπάμα, από το 2015 έως το 2017, και παράλληλα ως Υφυπουργός Εξωτερικών αρμόδιος για πολιτικές υποθέσεις.
Από το 2017 έως το 2021, εργάστηκε ως στρατιωτικός και διπλωματικός αναλυτής στο τηλεοπτικό δίκτυο CNN.
Από το 1986 έως το 2015, υπηρέτησε στο Πολεμικό Ναυτικό των Ηνωμένων Πολιτειών. Το 2015 αποστρατεύτηκε με τον βαθμό του υποναυάρχου. Κατά την στρατιωτική υπηρεσία του, κατείχε σημαντικές θέσεις στο Πεντάγωνο.
Βιογραφία
Ο Τζον Κίρμπι, γεννήθηκε το 1963 στο Σαιντ Πίτερσμπεργκ της Φλόριντα, όπου και μεγάλωσε. Αποφοίτησε από το Λύκειο "Saint Petersburg Catholic High School" στο Σαιντ Πίτερσμπεργκ. Σπούδασε Ιστορία στο Πανεπιστήμιο της Νότιας Φλόριντα στη Τάμπα, και έλαβε πτυχίο (BA) το 1985. Πραγματοποίησε μεταπτυχιακές σπουδές πάνω στις Διεθνείς Σχέσεις, στο Πανεπιστήμιο Τρόι στο Τρόι της Αλαμπάμα, και έλαβε μεταπτυχιακό δίπλωμα (MS). Επίσης, πραγματοποίησε μεταπτυχιακές σπουδές πάνω στην Εθνική Ασφάλεια και τις Στρατηγικές Σπουδές, στη Ναυτική Σχολή Πολέμου των Ηνωμένων Πολιτειών, λαμβάνοντας μεταπτυχιακό δίπλωμα (MA).
Εξωτερικοί σύνδεσμοι
Κατηγορία:Εκπρόσωποι του Πενταγώνου Κατηγορία:Κυβερνητικοί αξιωματούχοι Κατηγορία:Εκπρόσωποι του Στέιτ Ντιπάρτμεντ Κατηγορία:Αμερικανοί ναύαρχοι Κατηγορία:Αμερικανοί στρατιωτικοί Κατηγορία:Αξιωματούχοι του Στέιτ Ντιπάρτμεντ Κατηγορία:Αξιωματούχοι του Πενταγώνου __ΕΥΡΕΤΗΡΙΟ__
Δούκες της Βουργουνδίας
Ο Δούκας της Βουργουνδίας ήταν τίτλος, που δημιουργήθηκε για τους κυβερνήτες του δουκάτου της Βουργουνδίας, μίας περιοχής Βουργουνδιανών εδαφών στα δυτικά του ποταμού Σον. Καταγράφηκε σαν περιοχή του βασιλιά των Φράγκων Καρόλου Β΄ του Φαλακρού (843). Ο τίτλος του δούκα της Βουργουνδίας ήταν ο πρώτος ομότιμος τίτλος με τον τίτλο του βασιλιά των Φράγκων. Ο τίτλος κρατήθηκε από την βασιλική οικογένεια των Καπετιδών. Ο Ροβέρτος Β΄ της Γαλλίας τον παραχώρησε στον μικρότερο γιο του Ροβέρτο Α΄· οι απόγονοι του, των οποίων ο πλάγιος κλάδος βασίλευσε και στην Πορτογαλία, έμειναν γνωστοί ως Οίκος της Βουργουνδίας. Όταν ο κύριος κλάδος εξέλιπε, ο τίτλος κληρονομήθηκε από τον βασιλιά της Γαλλίας Ιωάννη Β΄, ο οποίος τον παραχώρησε στον μικρότερο γιο του Φίλιππο Β΄. Ο τίτλος συνεχίστηκε με τους απογόνους του Φιλίππου Β΄, που αποτελούν πλάγιο κλάδο του Οίκου του Βαλουά, οι οποίοι δημιούργησαν μεγάλα προβλήματα στους Γάλλους βασιλείς του Οίκου του Βαλουά. Όταν οι εξ αρρενογονίας γραμμή των Βαλουά δουκών της Βουργουνδίας εξέλιπε, ο τίτλος επέστρεψε στον Λουδοβίκο ΙΑ΄. Ο τίτλος χρησιμοποιείται σήμερα από τον Οίκο των Βουρβόνων σαν αναγεννημένος τίτλος ευγένειας.
Οι πρώτοι ηγέτες, που κατείχαν όλη τη Βουργουνδία
Ο πρώτος μάργραβος (μαρκήσιος), μετέπειτα δούκας της Βουργουνδίας ήταν ο Ριχάρδος από τον Οίκο του Αρντέν· η κομητεία δημιουργήθηκε από τη συνένωση εδαφών του βασιλείου της Προβηγκίας, που ανήκαν στον αδελφό του Μπόζο. Οι διάδοχοί του, που κυβέρνησαν την περιοχή περίπου έναν αιώνα, υπό την ψιλή κυριαρχία του βασιλείου των Φράγκων, ήταν οι εξής:
Οίκος των Μποζονιδών:
Οίκος των Ροβερτιδών:
Οίκος της Ιβρέας:
To 1004 το μεγαλύτερο μέρος της Βουργουνδίας προσαρτήθηκε στο στέμμα των Φράγκων με τον βασιλιά Ροβέρτο Β΄ της Γαλλίας. (Ο Όθων-Γουλιέλμος συνέχισε να κυβερνά τo υπόλοιπο ως κομητεία της Βουργουνδίας, που έγινε το φέουδο τού Οίκου της Ιβρέας· η περιοχή έμεινε γνωστή ως "ελεύθερη κομητεία της Βουργουνδίας, France Comté de Bourgogne").
Οίκος των Καπετιδών:
Δούκες της Βουργουνδίας
<!--
Οίκος των Καπετιδών
-->
Οίκος των Βαλουά
Με τον θάνατο του Φιλίππου του Ρούβρ (1361) ο βασιλιάς της Γαλλίας Ιωάννης ο Αγαθός έκανε κατάσχεση του δουκάτου της Βουργουνδίας για λογαριασμό του Γαλλικού στέμματος και το παραχώρησε σε δυο χρόνια στον τέταρτο γιο του Φίλιππο τον Τολμηρό (1363).
Οίκος των Αψβούργων
Με τον θάνατο του Καρόλου της Βουργουνδίας το δουκάτο της Βουργουνδίας συγχωνεύτηκε με το Γαλλικό στέμμα (1477). Η αυτοκρατορική οικογένεια των Αψβούργων συνέχισε να διεκδικεί τον τίτλο του δούκα της Βουργουνδίας μέσω της Μαρίας της Βουργουνδίας, κόρης του Καρόλου που παντρεύτηκε τον Μαξιμιλιανό Α΄.
Πηγές
Κατηγορία:Οίκος της Βουργουνδίας Κατηγορία:Δούκες της Βουργουνδίας Βουργουνδιας
Κανόνες εμπλοκής
Οι κανόνες εμπλοκής (Rules of Engagement ROE) είναι κανόνες ή οδηγίες προς στρατιωτικές δυνάμεις (ακόμη και άτομα) που καθορίζουν τις προϋποθέσεις, τις συνθήκες, τον βαθμό και τον τρόπο χρήσης της στρατιωτικής ισχύος, ή τις ενέργειες που μπορούν να εφαρμοστούν ή να εκληφθούν ως προκλητικές. Παρέχουν εξουσιοδότηση ή/και περιορίζουν τη χρήση ισχύος και την ανάπτυξη ορισμένων ιδιαίτερων δυνατοτήτων. Σε ορισμένα έθνη-κράτη οι κανόνες εμπλοκής έχουν το status οδηγίας προς τις στρατιωτικές δυνάμεις, ενώ σε άλλα συνιστούν νόμιμες εντολές. Οι κανόνες εμπλοκής συνήθως δεν υπαγορεύουν πώς μπορεί να επιτευχθεί κάποιο αποτέλεσμα, αλλά υποδεικνύουν ποια μέτρα είναι μη αποδεκτά.
Παρόλο που οι κανόνες εμπλοκής εφαρμόζονται τόσο σε εσωτερικές όσο και διεθνείς αποστολές από τα περισσότερα στρατιωτικά σώματα, δεν χρησιμοποιούνται στις ΗΠΑ. Η χρήση ισχύος από τον στρατό των Ηνωμένων Πολιτειών στις ΗΠΑ καθορίζεται από τους Κανόνες για τη Χρήση της Δύναμης (Rules for the Use of Force).
Συνοπτική περιγραφή των κανόνων εμπλοκής, μπορεί να δημοσιευθεί πιθανώς για όλο το στρατιωτικό προσωπικό, ως δελτίο κανόνων εμπλοκής (ROE card), παρέχοντας στον στρατιώτη περίληψη οδηγιών για τη χρήση στρατιωτικής ισχύος μιας ιδιαίτερης αποστολής.
Έγκυρες πηγές
Ενώ πολλές χώρες έχουν δικούς τους κανόνες εμπλοκής, πολλές άλλες δεν το κάνουν. Υπάρχουν δύο κύρια εγχειρίδια διεθνών κανόνων εμπλοκής διαθέσιμα: Το Εγχειρίδιο του ΝΑΤΟ MC 362-1 (για τις χώρες του ΝΑΤΟ) και το Εγχειρίδιο Κανόνων Εμπλοκής, ελεύθερα διαθέσιμο από το Διεθνές Ινστιτούτο Ανθρωπιστικού Δικαίου (IIHL) στο Σαν Ρέμο. Δημιουργήθηκε από τους Άλαν Κόουλ, Φίλιπ Ντρου, Ρομπ Μακλόχλιν και τον καθηγητή Ντένις Μαντσάγκερ. Το Εγχειρίδιο του Σαν Ρέμο έχει μεταφραστεί από το αγγλικό πρωτότυπό του στα Γαλλικά, στα Κινεζικά, στα Αραβικά, στα Ισπανικά, στα Ουγγρικά, στα Ρωσικά, στα Βοσνιακά, και άλλες γλώσσες. Στην Ελλάδα εφαρμόζονται σε ασκήσεις οι Εθνικοί Κανόνες Εμπλοκής (ΕΚΕ). Κανόνες εμπλοκής εφαρμόζονται και σε ειδικότερα σώματα, όπως για παράδειγμα το Πυροσβεστικό, (Εθνικοί Κανόνες Εμπλοκής Πυροσβεστικού Σώματος, ΕΚΕΠΣ) βάσει της επιστήμης της Πυρόσβεσης.